
Faragó József. Kísérlet egy erdélyi folklórkutató életpályájának megrajzolására

Véleményem szerint amikor tudományról beszélünk olykor hajlamosak vagyunk elfelejteni, hogy a nagy elméletek megalkotói is emberek, ugyanolyan emberek mint azok az adatközlők, akikkel a néprajzos nap mint nap beszélget. Miért feltételznénk hát, hogy amikor ezek az emberek a tudomány nevében megnyilatkoznak, akkor arra nincsenek hatással az ő személyes tapasztalataik?

A dolgozatomban Faragó Józseffel foglalkozok, aki az erdélyi folklorisztikát egy fél évszázadig nagymértékben meghatározta. Életművének és életpályájának megítélése egyáltalán nem egységes, noha 2004-ben bekövetkezett halála óta tíz év telt el. Az eddig megjelent memoir-ok és összefoglalók nem adnak komplex képet az életéről és munkásságáról. A tanulmányomnak két célja van: az egyik egy életpálya megrajzolása a nyilvános adatok alapján. A másik célom pedig hogy feltárjam Faragó József és a korabeli politikai ideológia kapcsolatát az ő megjelent tanulmányain keresztül.

Forrásként egyelőre csak a megjelent tanulmányokat, cikkeket, interjúkat használtam, további terveim között szerepel a kutatás folytatása a személyes emlékezet forrásainak bevonásával, illetve interjúkkal. 



